Kamu bisa jelasin ke aku soal Yukio Mishima dalam bahasa melayu?

ialah nama pena penulis serta penyair, dramawan, aktor, dan pelakon Jepun bernama asal . Beliau pernah tiga kali dicalonkan sebagai penerima Hadiah Nobel dalam Kesusastraan. Karya-karyanya tergolong dalam genre avant-garde yang menggabungkan estetika moden dan tradisional yang dikatakan menembusi batas-batas budaya dengan fokus terhadap kehomoseksualan, kematian dan perubahan politik.

Selain itu, beliau juga aktif dalam kegiatan politik yang menjadikannya sebagai tokoh kontroversial hingga sekarang di Jepun. Secara ideologi, Mishima ialah pendukung sayap kanan yang menyokong budaya dan semangat tradisional Jepun. Beliau menentang apa yang dilihatnya sebagai materialisme Barat, bersama-sama dengan amalan demokrasi, globalisme dan komunisme Jepun pascaperang, dan bimbang bahawa dengan menerapkan idea-idea ini akan menyebabkan bangsa Jepun akan kehilangan "pati nasional" mereka (kokutai) serta warisan budaya mereka (Shinto dan Yamato-damashii) lalu menjadi bangsa "tanpa akar". Mishima membentuk sebuah gerakan militia, Tatenokai ("Persatuan Perisai") dengan tujuan mengembalikan kesucian dan martabat Maharaja Jepun. Pada 25 November 1970, Mishima dan empat anggota militannya memasuki pangkalan tentera di pusat Tokyo, mengambil seorang komandan sebagai tebusan, dan berusaha memberi inspirasi kepada Pasukan Pertahanan Diri Jepun untuk bangkit dan menggulingkan Perlembagaan Jepun 1947, yang disebutnya sebagai "perlembagaan kekalahan". Setelah ucapannya dan menjerit "Hidup Maharaja!", beliau melakukan seppuku.